ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
2 เม.ย. 2558

ตลาดหุ้น
แนวโน้มภาคบ่าย: รีบาวด์ขึ้นต่อเนื่อง เน้นทยอยขายทำกำไร
– ตลาดหุ้นไทยสามารถปรับขึ้นมาทดสอบแนวต้านที่ 1540 ได้ในเช้าวันนี้ หากผ่านไปได้มองแนวต้านต่อไปที่ 1550 จุด โดยมูลค่าซื้อขายเริ่มกลับมาคึกคักขึ้น หลังมีความคืบหน้าจากภาครัฐในการประมูล ใบอนุญาต 4G และการยกเลิกกฎอัยการศึก
– ประเด็นกฎอัยการศึกทางฝ่ายให้น้ำหนักค่อนข้างน้อย แต่ให้น้ำหนักที่ความเชื่อมั่นนักลงทุนมากกว่า ซึ่งยังรอดูผลระยะต่อไป ขณะที่การเดินหน้าประมูลฯ 4G จะช่วยสร้างความเชื่อมั่นให้แก่นักลงทุน ว่าโครงการลงทุนขนาดใหญ่อื่นๆ น่าจะเริ่มเห็นความคืบหน้าตามมา 
– ทั้งนี้ยังต้องจับตาประเด็นการร่างรัฐธรรมนูญที่อาจเป็นความเสี่ยงนำไปสู่ความขัดแย้งได้ หลังวานนี้นายกฯ มีคำสั่งยกเลิกกระบวนการทำประชาพิจารณ์รายประเด็นของสปช. และให้รองนายกฯ ฝ่ายกฎหมายกลับไปหารือ กมธ. ก่อน
– คาดว่ามูลค่าการซื้อขายสัปดาห์หน้าจะชะลอตัวลงหลังเข้าสู่ช่วงคาบเกี่ยววันหยุดสงกรานต์ ขณะที่ต่างชาติเข้าสู่เทศกาลอีสเตอร์ กลยุทธ์ระยะสั้นเน้นทยอยขายทำกำไรตามแนวต้านก่อน
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,537.91 เปลี่ยนแปลง 12.33 จุด  มูลค่าการซื้อขาย 21,663ลบ.